Garis Panduan Permohonan Pendaftaran Anak Kurang Upaya Tanggungan Pesara Kerajaan Malaysia BAHAGIAN PASCA PERKHIDMATAN JABATAN PERKHIDMATAN AWAM MALAYSIA 2017
1. PENDAHULUAN Buku garis panduan ini disediakan sebagai rujukan mengenai prosedur, penerangan mengenai cara-cara memohon mendaftarkan anak kurang upaya tanggungan pesara, panduan mendapatkan pengesahan pakar perubatan Kerajaan dan cara mendapatkan borang-borang pendaftaran anak kurang upaya tanggungan pesara. 'Anak Kurang Upaya Tanggungan Pesara' yang dimaksudkan adalah anak kepada penjawat awam atau pesara yang mengalami ketidakupayaan otak, ketidakupayaan anggota ataupun kecelaruan mental. Pesara yang dimaksudkan adalah penjawat awam yang bersara dari Perkhidmatan Awam Persekutuan, Negeri, Badan-Badan Berkanun Persekutuan atau Negeri dan Pihak Berkuasa Tempatan (PBT) yang memilih opsyen Skim Pencen Sektor Awam. Buku ini juga turut menjelaskan mengenai kemudahan dan faedah terbitan yang diberi kepada anak kurang upaya tanggungan tinggalan seseorang penjawat awam dan pesara yang meninggal dunia. Semua Undang-undang, Perintah Am, Pekeliling Perkhidmatan, Surat Pekeliling Perkhidmatan serta borang-borang berkaitan hal ehwal persaraan (pencen) yang dirujuk dalam buku ini boleh dimuat turun daripada laman portal khas Bahagian Pasca Perkhidmatan, Jabatan Perkhidmatan Awam di URL: Laman portal ini juga mengandungi segala informasi mengenai hal ehwal persaraan, berita-berita terkini serta pelbagai pengumuman mengenai dasar-dasar pengurusan faedah persaraan dan faedah terbitan. Jabatan Perkhidmatan Awam (JPA) telah menambahbaik Borang Laporan Pengesahan Pakar Perubatan Mengenai Anak Kurang Upaya Tanggungan Pesara (borang JPA.BP.UMUM.B04) dan telah menyediakan Garis Panduan Umum Bagi Permohonan Daftar Anak Kurang Upaya Tanggungan Pesara untuk rujukan umum. Borang permohonan format baharu dan garis panduan ini telah berkuat kuasa mulai 20 September 2017. Sebagai makluman, penjawat awam yang memilih opsyen skim berpencen yang mempunyai anak yang kurang upaya bolehlah membuat permohonan untuk mendaftarkan anak kurang upaya tanggungan mereka tersebut bersekali dengan penghantaran permohonan persaraan wajib mencapai umur mengikut opsyen 2
umur persaraan, permohonan persaraan pilihan atau permohonan pencen terbitan bagi kes kematian dalam perkhidmatan dengan melengkapkan borang ini dan mendapatkan pengesahan daripada mana-mana pakar perubatan Kerajaan yang berkaitan dengan ketidakupayaan yang dialami. Di samping itu, turut disertakan maklumat mengenai pejabat-pejabat Bahagian Pasca Perkhidmatan, Jabatan Perkhidmatan Awam yang terletak di Putrajaya, Kaunter 1Pesara di Menara DBKL, Kuala Lumpur, Pejabat Cawangan di Kota Kinabalu, Sabah dan Pejabat Cawangan di Kuching, Sarawak yang sentiasa bersedia membantu bakal-bakal pesara, pesara serta waris/ahli keluarga tanggungan pesara Kerajaan. 2. TAFSIRAN ANAK KURANG UPAYA TANGGUNGAN PESARA A) Mengikut Seksyen 2 (b) Akta Pencen 1980, anak cacat atau anak kurang upaya ditafsirkan sebagai: "Seorang anak yang tidak kira apa jua umurnya dan yang cacat otak atau hilang upaya dari segi jasmani dan secara kekal dan yang tidak berupaya untuk menanggung dirinya sendiri dengan syarat anak itu adalah anak cacat otak atau hilang upaya dari segi jasmani dan secara kekal sebelum anak itu mencapai umur dua puluh satu tahun". B) Syarat-syarat atau kelayakan anak kurang upaya tanggungan pesara: i. Ketidakupayaan otak atau hilang upaya dari segi jasmani; ii. Ketidakupayaan itu kekal; iii. Tidak berupaya menanggung (menyara) dirinya sendiri; dan iv. Ketidakupayaan hendaklah berlaku sebelum mencapai umur 21 tahun. ** Bagi anggota/pegawai yang dilantik sebelum 16.5.1986, "ketidakupayaan anak mesti berlaku sebelum umur 21 tahun" adalah tidak terpakai, kecuali bagi kes kecelaruan mental sahaja. C) Faedah yang bakal dinikmati oleh anak kurang upaya tanggungan pesara: i. Layak mewarisi pencen terbitan setelah kematian penjawat awam atau pesara (sepanjang hayat); dan 3 syarat
ii. Layak menikmati kemudahan perubatan (sepanjang hayat). D) Semua permohonan pendaftaran anak kurang upaya tanggungan pesara beserta laporan pengesahan pakar perubatan Kerajaan akan diteliti dan seterusnya diangkat untuk pertimbangan Jawatankuasa Penetapan Anak Kurang Upaya Tanggungan Pesara (JKACT), Jabatan Perkhidmatan Awam. 3. KATEGORI ANAK KURANG UPAYA TANGGUNGAN PESARA Anak kurang upaya tanggungan pesara terbahagi kepada 3 jenis kategori: a) Anak yang mengalami ketidakupayaan otak; b) Anak yang mengalami ketidakupayaan anggota (jasmani); dan c) Anak yang mengalami kecelaruan mental atau mental disorder. 4. KRITERIA PERTIMBANGAN BAGI KES ANAK KURANG UPAYA TANGGUNGAN PESARA YANG INGIN DIDAFTARKAN BAHAGIAN A: PENGESAHAN PAKAR PERUBATAN Borang Laporan Pengesahan Anak Kurang Upaya Tanggungan Pesara (JPA.BP.UMUM.B04) hanya boleh disahkan oleh pakar perubatan Kerajaan sahaja. NO. KATEGORI PENGESAHAN A. Ketidakupayaan Anggota (Pendengaran) Sila rujuk Pakar Otorinolaringologi Kerajaan B. Ketidakupayaan Anggota (Penglihatan) Sila rujuk Pakar Perubatan Kerajaan (Oftalmologi) Kerajaan B. Ketidakupayaan Anggota (Pertuturan) Hanya kanak-kanak berumur 5 tahun ke atas sahaja boleh disahkan *Sila rujuk Pakar Otorinolaringologi Kerajaan C. Ketidakupayaan Anggota (Fizikal/Jasmani) Sila rujuk Pakar Rehabilitasi * Boleh juga rujuk Pakar Bedah atau Pakar Ortopedik atau pakar yang berkaitan dengan ketidakupayaan yang dialami D. Ketidakupayaan Otak (Masalah Sila rujuk Pakar Perubatan yang 4
NO. KATEGORI PENGESAHAN Pembelajaran) berkaitan (Pakar Perubatan Klinikal, Pakar Perubatan Keluarga, Pakar Kanak-Kanak, Pakar Saraf (Neurologi) atau Pakar Psikiatri Kerajaan E. Kecelaruan Mental (Mental Disorder) Mesti disahkan oleh Pakar Psikiatri Kerajaan sahaja BAHAGIAN B: PENGESAHAN BAGI KES KETIDAKUPAYAAN ANGGOTA DAN KECELARUAN MENTAL Pengesahan tahap ketidakupayaan individu yang mengalami ketidakupayaan anggota hendaklah disahkan oleh pakar perubatan yang berkaitan sahaja seperti pakar rehabilitasi, pakar ortopedik atau pakar bedah. Bagi kes kecelaruan mental (mental disorder) pula, pemohon hendaklah mendapatkan pengesahan oleh hanya Pakar Psikiatri Kerajaan sahaja. Bagi kes yang melibatkan ketidakupayaan anggota atau kecelaruan mental, pakar perubatan Kerajaan yang berkenaan hendaklah mengesahkan tahap ketidakupayaan pemohon melalui tahap ketidakupayaan bagi mengenalpasti sama ada pemohon berada di tahap yang ringan (mild), ketara (moderate), teruk (severe) atau amat teruk (profound). jadual maklumat jenis dan Kriteria-kriteria yang diambil kira bagi tujuan pengesahan anak cacat tanggungan pesara yang mengidap kecelaruan mental atau mental disorder: Bil. Kriteria Asas Penilaian Pegawai Pengesah perubatan 1. Dokumentasi bahawa tersebut individu jelas mengalami penyakit mental (kecelaruan mental) bagi kategori penyakit ini: (a) Organic mental disorder; (b) Schizophrenia; (c) Mood disorder (depression & bipolar disorder); (d) Lain yang berkaitan. (a) Riwayat penyakit yang lengkap ahli dari keluarga/penjaga; pesakit dan (b) Laporan bagi proses penilaian terkini, termasuk lawatan ke rumah; (c) Tahap dan kemampuan menyesuaikan diri; pendidikan (d) Pemeriksaan status mental. (e) Dokumentasi dari hospital Pakar Psikiatri Kerajaan sahaja lain, jika berkenaan; status (f) Penilaian klinikal terkini dan pelan perawatan; (g) Diagnosis; dan 5
Bil. Kriteria 2. Telah menjalani rawatan psikiatri untuk sekurang- kurangnya 24 bulan atau tahap telah mencapai "Maximum Medical Improvement" di mana-mana pusat rawatan/ pemulihan, hospital / klinik kesihatan Kerajaan mahupun swasta. (MMI) 3. Mengidap masalah atau sebelum kecelaruan mental mental disorder mencapai umur 21 tahun. Asas Penilaian (h) Prognosis - peluang untuk sembuh. Ini termasuk perawatan di klinik atau wad psikiatri, menjalani program di pusat rehabilitasi lawatan ke psikososial atau rumah Psikiatri Komuniti. oleh Unit Bahan rujukan: (a) Buku temujanji pesakit (b) Buku daftar kedatangan (a) Sejarah yang lengkap dari pesakit dan ahli keluarga/penjaga. penyakit (b) Pengesahan tarikh mula mengidap 6 Pegawai Pengesah Pakar Psikiatri Kerajaan sahaja Pakar Psikiatri Kerajaan sahaja
5. BORANG YANG DIGUNA PAKAI BAGI PENGESAHAN PAKAR PERUBATAN KERAJAAN BAGI TUJUAN PERMOHONAN PENDAFTARAN ANAK KURANG UPAYA TANGGUNGAN PESARA Borang yang digunakan adalah borang JPA.BP.UMUM.B04 (Pengesahan Anak Kurang Upaya Tanggungan Pesara). Borang ini juga boleh dimuat turun di laman portal khas pencen seperti berikut: Masukkan url Buat carian ruangan senarai borang (di sebelah kanan); Cari borang bernombor 18 iaitu Borang Pengesahan Anak Kurang Upaya Tanggungan Pesara; dan Lengkapkan borang tersebut dengan mendapatkan pengesahan pakar perubatan Kerajaan yang berkaitan sahaja. BAHAGIAN C: PENGHANTARAN BORANG PERMOHONAN Pemohon, pesara atau penjaga hendaklah melengkapkan borang Borang Laporan Pengesahan Anak Kurang Upaya Tanggungan Pesara (JPA.BP.UMUM.B04) terlebih dahulu sebelum dirujuk ke mana-mana pakar perubatan Kerajaan dan mengemukakan borang permohonan yang lengkap tersebut ke: Pengarah Bahagian Pasca Perkhidmatan Jabatan Perkhidmatan Awam Aras 5, Blok C2, Kompleks C Pusat Pentadbiran Kerajaan Persekutuan 62510 Wilayah Persekutuan, Putrajaya. Atau Kumpulan Wang Persaraan (Diperbadankan) Jabatan Perkhidmatan Persaraan Aras Bawah, Blok D, MKN Embassy Techzone Jalan Teknokrat 2, Cyber 4, 63000 Cyberjaya, Selangor 7
Carta Aliran Proses Permohonan Pendaftaran Anak Kurang Upaya Tanggungan Pesara Muat turun borang permohonan JPA.BP.UMUM.B04 Lengkapkan borang permohonan dengan mendapatkan pengesahan daripada mana-mana pakar perubatan Kerajaan yang berkaitan masalah/kecacatan yang dihadapi di mana-mana hospital/klinik kesihatan Kerajaan Kemukakan borang permohonan beserta laporan pengesahan pakar kepada KWAP Permohonan akan diteliti dan diangkat untuk pertimbangan Jawatankuasa Penetapan Anak Kurang Upaya Tanggungan Pesara (JKACT) Jika lulus, surat kelulusan akan diedarkan kepada pemohon/penjaga/pesara Jika tidak lulus, surat pemakluman akan diedarkan kepada pemohon/penjaga/pesara Layak menikmati pencen terbitan setelah kematian pesara dan menikmati kemudahan perubatan sepanjang hayatnya. Hanya layak menikmati pencen terbitan setelah kematian pesara, terhad hingga umur 21 tahun dan layak kemudahan perubatan sehingga umur 18 tahun 8
Sebarang kemusykilan, boleh hubungi: Jabatan Perkhidmatan Awam Malaysia Bahagian Pasca Perkhidmatan Aras 5, Blok C2, Kompleks C Pusat Pentadbiran Kerajaan Persekutuan 62510 Wilayah Persekutuan, Putrajaya. Email Aduan/Pertanyaan/Rayuan: bp_pnp@jpa.gov.my atau hubungi Tel : 03-88854014 URL Portal = Kumpulan Wang Persaraan (Diperbadankan) - KWAP Jabatan Perkhidmatan Persaraan Aras Bawah, Blok D, MKN Embassy Techzone Jalan Teknokrat 2, Cyber 4, 63000 Cyberjaya, Selangor Email Aduan/Pertanyaan/Rayuan: mypesara@kwap.gov.my No. Tel. Pusat Panggilan Setempat: 03-8887 8777 Jabatan Perkhidmatan Awam Malaysia Bahagian Pasca Perkhidmatan, Cawangan Sabah Aras 1, Blok A, Kompleks Pentadbiran Kerajaan Persekutuan Jalan UMS - Sulaman, Likas, Peti Surat No. 2061 88450 Kota Kinabalu, Sabah. Tel: Faks: 088-488664/088-488665 Email Aduan/Pertanyaan/Rayuan: bp_pnp@jpa.gov.my Jabatan Perkhidmatan Awam Malaysia Bahagian Pasca Perkhidmatan, Cawangan Sarawak Tingkat 1, Bangunan Marzuki, Lot 1656, Seksyen 65 Jalan Tun Dato' Patinggi Hj. Abdul Rahman Yaakub, Petrajaya 93050 Kuching, Sarawak. Tel: 082-251818/082-241144 Faks: 082-250126 Email Aduan/Pertanyaan/Rayuan: bp_pnp@jpa.gov.my 9